Bejaarde vrou op plaas verkragArgieffoto ŉ 70-jarige vrou is op ŉ plaas naby Redelinghuys in die Wes-Kaap verkrag. Die voorval het omstreeks 19:30 Vrydag plaasgevind, het kapt. FC van Wyk, woordvoerder van die polisie, gesê. Volgens Van Wyk is ŉ 28-jarige verdagte intussen deur die polisie in hegtenis geneem op aanklag van huisroof en verkragting. Die verdagte sal Dinsdag in die Piketberg-landdroshof verskyn. Geen verdere besonderhede oor die voorval is bekend gemaak nie.